Hvaljen Isus i Marija,

danas molimo dvije molitve. Blaženom Alojziju Stepincu, čiji spomendan slavimo upravo danas, i Gospi Lurdskoj, koju slavimo sutra.

*Gospodine, Bože naš,  
  
Ti si blaženom Alojziju Stepincu dao milost čvrsto vjerovati u Isusa Krista i spremnost trpjeti za njega sve do mučeničke smrti.  
  
Pomozi nam slijediti njegov primjer i njegov nauk da bismo ljubili Krista kako ga je on ljubio i služili Crkvi kako joj je on služio sve do darivanja vlastitoga života za nju.  
  
Njegova živa vjera u Isusa Krista i postojana ljubav prema Crkvi neka nas učvrste u borbama života na putu vječnoga spasenja.  
  
Po njegovu zagovoru udijeli milost svoga blagoslova našim biskupima, svećenicima, redovnicima i redovnicama, svećeničkim i redovničkim pripravnicima, našim obiteljima, da budu čvrste u vjeri i blagoslovljene novim i brojnijim životima.  
   
Budi utjeha svim starijim osobama te pomoć bolesnicima i patnicima.  
  
Očeve i majke, djecu i mlade očuvaj od unutarnjih i vanjskih pogibelji duše i tijela.  
  
Udijeli milost svećeničkih i redovničkih zvanja našoj župi, našoj biskupiji i Crkvi u Hrvata.  
   
Po njegovu zagovoru udijeli mi milost  ...  
Po Kristu Gospodinu našemu. Amen.*

*Gospodine Isuse, dao si nam Mariju za našu Majku.  
Ona je sudjelovala u tvojoj muci i uskrsnuću.  
U Lurdu  se ukazala Bernardici,  
ražalošćena zbog naših grijeha  
ali obasjana tvojim svjetlom.  
Po njoj, tebi, Isuse, povjeravamo radosti i žalosti  
svoje osobne, onih koji su bolesni,  
kao i cijeloga čovječanstva.  
Marijo, naša majko, naše pouzdanje i naša pomoći,  
moli za nas!  
Zdravo Marijo....*

Naša tema danas je: KAKO ČITATI BIBLIJU

<https://youtu.be/86UDjfmK1XU>, pogledaj ovdje.

Vidimo se sljedeći tjedan u školi!

Vjeroučiteljica Jelena